ફક્ત 17 વર્ષની કાચી ઉંમરે વૈદિક લિટરેચરમાં ડિગ્રી હાંસલ કરી ચૂકેલા શ્રી શ્રી રવિશંકર મહારાજે ચાર વર્ષની ઉંમરે પોતાના માતા-પિતા સાથે બેસીને ધ્યાન-પ્રાણાયામ કરવાનું શરૂ કરી દીધું હતું! 198રની સાલમાં ‘આર્ટ ઓફ લિવિંગ’ની સ્થાપના કર્યા બાદ તેનો સૌ પ્રથમ પ્રયોગ યુરોપ, સ્વિત્ઝર્લેન્ડ ખાતે કરવામાં આવ્યો. 80ના દાયકાના અંતિમ ચરણમાં તેમણે ‘સુદર્શન ક્રિયા’ વડે શ્ર્વાસોચ્છવાસ પર નિયંત્રણ લાવવા વિશેનું જ્ઞાન પૂરું પાડયું. 1પરથી વધુ દેશોમાં આર્ટ ઓફ લિવિંગની વિવિધ શાખાઓ ખોલ્યા બાદ ‘ફોર્બ્સ ઇન્ડિયા ર009’ના સૌથી પાવરફૂલ લોકોની યાદીમાં તેમને પાંચમું સ્થાન મળ્યું છે. તદઉપરાંત કેન્દ્ર સરકાર તથા રાજ્ય સરકારો તરફથી અગણિત સન્માનપત્રો અને એવોર્ડ્સ તો ખરા જ! ગૌરવપ્રદ વાત એ છે કે, અમેરિકન નાસા વૈજ્ઞાનિકોને ‘આર્ટ ઓફ લિવિંગ’નો કોર્સ તેમની ટ્રેનિંગ-પ્રોગ્રામ અંતર્ગત ભણાવવામાં આવે છે.